CELEX: 32018R1629
Language: ro
Date: 2018-07-25 00:00:00
Title: Regulamentul delegat (UE) 2018/1629 al Comisiei din 25 iulie 2018 de modificare a listei bolilor stabilite în anexa II la Regulamentul (UE) 2016/429 al Parlamentului European și al Consiliului privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (Text cu relevanță pentru SEE.)

31.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 272/11
               
            
         REGULAMENTUL DELEGAT (UE) 2018/1629 AL COMISIEI
         din 25 iulie 2018
         de modificare a listei bolilor stabilite în anexa II la Regulamentul (UE) 2016/429 al Parlamentului European și al Consiliului privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 5 alineatele (2) și (4),
         întrucât:
         
                     (1)
                  
                  
                     Regulamentul (UE) 2016/429 stabilește norme pentru prevenirea și controlul bolilor animalelor transmisibile la animale sau la oameni, inclusiv norme pentru ierarhizarea și clasificarea bolilor de interes pentru Uniune. Articolul 5 din Regulamentul (UE) 2016/429 prevede că normele speciale pentru prevenirea și controlul bolilor se aplică în cazul bolilor enumerate la respectivul articol și în anexa II la respectivul regulament. În plus, articolul 5 alineatul (3) din regulamentul respectiv stabilește anumite criterii care trebuie să fie luate în considerare în cazul modificării listei din anexa respectivă, în timp ce parametrii de evaluare care trebuie utilizați pentru a stabili dacă o boală întrunește condițiile necesare pentru a fi inclusă pe listă, în conformitate cu respectivul articol, sunt stabiliți la articolul 7 din respectivul regulament.
                  
               
                     (2)
                  
                  
                     În plus, articolul 275 din Regulamentul (UE) 2016/429 prevede obligația Comisiei de a revizui lista bolilor stabilită în anexa II la respectivul regulament cel târziu până la 20 aprilie 2019.
                  
               
                     (3)
                  
                  
                     Comisia a evaluat în mod sistematic bolile animalelor care necesită o intervenție a Uniunii cu ajutorul Autorității Europene pentru Siguranța Alimentară (EFSA), pe baza expertizei științifice furnizate de laboratoarele de referință ale UE în domeniul sănătății animale și a standardelor internaționale ale Organizației Mondiale pentru Sănătatea Animalelor (OIE). În scopul acestei evaluări, ea a utilizat criteriile stabilite la articolul 5 alineatul (3) din Regulamentul (UE) 2016/429 și parametrii de evaluare stabiliți la articolul 7 din respectivul regulament.
                  
               
                     (4)
                  
                  
                     Au fost evaluate 39 de boli incluse în prezent pe lista din anexa II la Regulamentul (UE) 2016/429, alte 19 boli de relevanță deosebită pentru aplicarea unor măsuri de prevenire sau de control al bolilor ori a unor măsuri comerciale, cum ar fi leucoza enzootică bovină, rinotraheita infecțioasă bovină sau infecția cu virusul bolii lui Aujeszky, precum și alte câteva boli enumerate de OIE, cum ar fi tripanozomiaza animalelor (Trypanosoma evansi) sau pleuropneumonia contagioasă a caprelor.
                  
               
                     (5)
                  
                  
                     În scopul evaluărilor, au fost solicitate 29 de avize științifice din partea EFSA cu privire la diferite boli ale animalelor. Pentru furnizarea acestor avize, EFSA a urmat metoda descrisă în avizul său științific adoptat la 5 aprilie 2017, referitor la o metodă ad-hoc pentru evaluarea includerii în listă și a grupării pe categorii a bolilor animalelor în cadrul Legii privind sănătatea animală (2). În cazul celorlalte boli, evaluările s-au bazat pe avize recente ale EFSA sau pe informații furnizate de laboratoarele de referință ale UE în domeniul sănătății animale. Standardele relevante ale OIE au fost luate în considerare în cazul tuturor bolilor evaluate.
                  
               
                     (6)
                  
                  
                     Rezultatele evaluărilor științifice efectuate de EFSA au fost neconcludente în cazul anumitor boli, precum tripanozomiaza animalelor (Trypanosoma evansi) (3), leucoza enzootică bovină (4), encefalomielita ecvină venezueleană (5), infestarea cu Varroa spp. (varrooză) (6) și herpesul crapului koi (7). Ținând cont de discuțiile purtate în cadrul reuniunilor grupului de experți privind sănătatea animalelor (8), aceste cinci boli îndeplinesc cerințele stabilite la articolul 5 alineatul (3) din Regulamentul (UE) 2016/429. Prin urmare, aceste boli ar trebui incluse pe lista stabilită în anexa II la regulamentul respectiv.
                  
               
                     (7)
                  
                  
                     Rezultatele evaluărilor științifice efectuate au arătat că boala veziculoasă a porcului (9), stomatita veziculoasă (9), sindromul epizootic ulcerativ (10) și boala Teschen nu îndeplinesc cerințele stabilite la articolul 5 alineatul (3) din Regulamentul (UE) 2016/429. Prin urmare, aceste boli ar trebui eliminate de pe lista stabilită în anexa II la regulamentul respectiv.
                  
               
                     (8)
                  
                  
                     În schimb, tripanozomiaza animalelor (Trypanosoma evansi) (3), boala virală Ebola (11), paratuberculoza (12), encefalita japoneză (13), febra West Nile (14), febra Q (15), rinotraheita infecțioasă bovină/vulvovaginita pustuloasă infecțioasă (16), diareea virală bovină (17), campilobacterioza genitală bovină (18), trichomonoza (19), leucoza enzootică bovină (4), pleuropneumonia contagioasă a caprelor (20), epididimita ovină (Brucella ovis) (21), infecția cu Burkholderia mallei (morvă), infecția cu virusul arteritei ecvine, anemia infecțioasă ecvină, durina, metrita contagioasă ecvină, encefalomielita ecvină (de est și de vest) (22), infecția cu virusul bolii lui Aujeszky (23), infecția cu virusul sindromului respirator și de reproducție porcin (24), micoplasmoza aviară (Mycoplasma gallisepticum și M. meleagridis) (25), infecția cu virusurile gripei aviare slab patogene (26), chlamidioza aviară (27), infestarea cu Varroa spp. (varrooză) (6), infestarea cu Aethina tumida (gândacul mic de stup) (28), loca americană, infestarea cu Tropilaelaps spp. (28) și infecția cu Batrachochytrium salamandrivorans (29) îndeplinesc cerințele stabilite la articolul 5 alineatul (3) din Regulamentul (UE) 2016/429. Prin urmare, aceste boli ar trebui incluse pe lista stabilită în anexa II la regulamentul respectiv.
                  
               
                     (9)
                  
                  
                     În plus, articolul 2 alineatul (2) din Regulamentul (UE) 2016/429 prevede că respectivul regulament se aplică bolilor transmisibile, inclusiv zoonozelor, fără a aduce atingere normelor prevăzute în Decizia nr. 1082/2013/UE a Parlamentului European și a Consiliului (30), în Regulamentul (CE) nr. 999/2001 al Parlamentului European și al Consiliului (31), în Directiva 2003/99/CE a Parlamentului European și a Consiliului (32) și în Regulamentul (CE) nr. 2160/2003 al Parlamentului European și al Consiliului (33). Întrucât bolile reglementate de normele prevăzute în actele respective, și anume listerioza, salmoneloza (salmonela zoonotică), trichineloza, E. coli verotoxigenă și encefalopatiile spongiforme transmisibile (EST) fac deja obiectul unor norme specifice anumitor sectoare, ele ar trebui, prin urmare, să fie eliminate de pe lista stabilită în anexa II la Regulamentul (UE) 2016/429.
                  
               
                     (10)
                  
                  
                     Lista bolilor din anexa II la Regulamentul (UE) 2016/429 ar trebui, prin urmare, modificată în consecință.
                  
               
                     (11)
                  
                  
                     Prin urmare, Regulamentul (UE) 2016/429 ar trebui modificat.
                  
               
                     (12)
                  
                  
                     Dat fiind că Regulamentul (UE) 2016/429 se aplică începând cu 21 aprilie 2021, modificările aduse acestuia prin prezentul regulament ar trebui să se aplice începând cu aceeași dată,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul (UE) 2016/429 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 21 aprilie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iulie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 84, 31.3.2016, p. 1.
         
            (2)  EFSA Journal 2017;15(7):4783.
         
            (3)  EFSA Journal 2017;15(7):4892.
         
            (4)  EFSA Journal 2017;15(8):4956.
         
            (5)  EFSA Journal 2017;15(8):4950.
         
            (6)  EFSA Journal 2017;15(10):4997.
         
            (7)  EFSA Journal 2017;15(7):4907.
         
            (8)  https://ec.europa.eu/food/animals/health/expert_group_en
         
            (9)  EFSA Journal 2012;10(4):2631.
         
            (10)  EFSA Journal 2011;9(10):2387.
         
            (11)  EFSA Journal 2017;15(7):4890.
         
            (12)  EFSA Journal 2017;15(7):4960.
         
            (13)  EFSA Journal 2017;15(7):4948.
         
            (14)  EFSA Journal 2017;15(8):4955.
         
            (15)  EFSA Journal 2010; 8(5):1595.
         
            (16)  EFSA Journal 2017;15(7):4947.
         
            (17)  EFSA Journal 2017;15(8):4952.
         
            (18)  EFSA Journal 2017;15(10):4990.
         
            (19)  EFSA Journal 2017;15(10):4992.
         
            (20)  EFSA Journal 2017;15(10):4996.
         
            (21)  EFSA Journal 2017;15(10):4994.
         
            (22)  EFSA Journal 2017;15(7):4946.
         
            (23)  EFSA Journal 2017;15(7):4888.
         
            (24)  EFSA Journal 2017;15(7):4949.
         
            (25)  EFSA Journal 2017;15(8):4953.
         
            (26)  EFSA Journal 2017;15(7):4891.
         
            (27)  Raport al Comitetului științific pentru sănătatea și bunăstarea animalelor, adoptat la 16 aprilie 2002, https://ec.europa.eu/food/sites/food/files/safety/docs/sci-com_scah_out73_en.pdf
         
            (28)  EFSA Journal 2013;11(3):3128.
         
            (29)  EFSA Journal 2017;15(11):5071.
         
            (30)  Decizia nr. 1082/2013/UE a Parlamentului European și a Consiliului din 22 octombrie 2013 privind amenințările transfrontaliere grave pentru sănătate și de abrogare a Deciziei nr. 2119/98/CE (JO L 293, 5.11.2013, p. 1).
         
            (31)  Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 147, 31.5.2001, p. 1).
         
            (32)  Directiva 2003/99/CE a Parlamentului European și a Consiliului din 17 noiembrie 2003 privind monitorizarea zoonozelor și a agenților zoonotici, de modificare a Deciziei 90/424/CEE a Consiliului și de abrogare a Directivei 92/117/CEE a Consiliului (JO L 325, 12.12.2003, p. 31).
         
            (33)  Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici, prezenți în rețeaua alimentară (JO L 325, 12.12.2003, p. 1).
      
      
         
            ANEXĂ
            „
                  
                     ANEXA II
                     
                        LISTA CU BOLI ALE ANIMALELOR
                     
                     
                                 —
                              
                              
                                 Infecția cu virusul pestei bovine
                              
                           
                                 —
                              
                              
                                 Infecția cu virusul febrei Văii de Rift
                              
                           
                                 —
                              
                              
                                 Infecția cu Brucella abortus, B. melitensis și B. suis
                                 
                              
                           
                                 —
                              
                              
                                 Infecția cu complexul Mycobacterium tuberculosis (M. bovis, M. caprae și M. tuberculosis)
                              
                           
                                 —
                              
                              
                                 Infecția cu virusul rabic
                              
                           
                                 —
                              
                              
                                 Infecția cu virusul bolii limbii albastre (serotipurile 1-24)
                              
                           
                                 —
                              
                              
                                 Infestarea cu Echinococcus multilocularis
                                 
                              
                           
                                 —
                              
                              
                                 Infecția cu virusul bolii hemoragice epizootice
                              
                           
                                 —
                              
                              
                                 Antraxul
                              
                           
                                 —
                              
                              
                                 Tripanozomiaza animalelor (Trypanosoma evansi)
                              
                           
                                 —
                              
                              
                                 Boala virală Ebola
                              
                           
                                 —
                              
                              
                                 Paratuberculoza
                              
                           
                                 —
                              
                              
                                 Encefalita japoneză
                              
                           
                                 —
                              
                              
                                 Febra West Nile
                              
                           
                                 —
                              
                              
                                 Febra Q
                              
                           
                                 —
                              
                              
                                 Infecția cu virusul dermatozei nodulare contagioase
                              
                           
                                 —
                              
                              
                                 Infecția cu Mycoplasma mycoides subspecia mycoides SC (pleuropneumonia contagioasă bovină)
                              
                           
                                 —
                              
                              
                                 Rinotraheita infecțioasă bovină/vulvovaginita pustuloasă infecțioasă
                              
                           
                                 —
                              
                              
                                 Diareea virală bovină
                              
                           
                                 —
                              
                              
                                 Campilobacterioza genitală bovină
                              
                           
                                 —
                              
                              
                                 Trichomonoza
                              
                           
                                 —
                              
                              
                                 Leucoza enzootică bovină
                              
                           
                                 —
                              
                              
                                 Variola ovină și caprină
                              
                           
                                 —
                              
                              
                                 Infecția cu virusul pestei micilor rumegătoare
                              
                           
                                 —
                              
                              
                                 Pleuropneumonia contagioasă a caprelor
                              
                           
                                 —
                              
                              
                                 Epididimita ovină (Brucella ovis)
                              
                           
                                 —
                              
                              
                                 Infecția cu Burkholderia mallei (morvă)
                              
                           
                                 —
                              
                              
                                 Infecția cu virusul arteritei ecvine
                              
                           
                                 —
                              
                              
                                 Anemia infecțioasă ecvină
                              
                           
                                 —
                              
                              
                                 Durina
                              
                           
                                 —
                              
                              
                                 Encefalomielita ecvină venezueleană
                              
                           
                                 —
                              
                              
                                 Metrita contagioasă ecvină
                              
                           
                                 —
                              
                              
                                 Encefalomielita ecvină (de est și de vest)
                              
                           
                                 —
                              
                              
                                 Infecția cu virusul bolii lui Aujeszky
                              
                           
                                 —
                              
                              
                                 Infecția cu virusul sindromului respirator și de reproducție porcin
                              
                           
                                 —
                              
                              
                                 Infecția cu virusul bolii de Newcastle
                              
                           
                                 —
                              
                              
                                 Micoplasmoza aviară (Mycoplasma gallisepticum și M. meleagridis)
                              
                           
                                 —
                              
                              
                                 Infecția cu Salmonella Pullorum, S. Gallinarum și S. arizonae
                                 
                              
                           
                                 —
                              
                              
                                 Infecția cu virusurile gripei aviare slab patogene
                              
                           
                                 —
                              
                              
                                 Chlamidioza aviară
                              
                           
                                 —
                              
                              
                                 Infestarea cu Varroa spp. (varrooză)
                              
                           
                                 —
                              
                              
                                 Infestarea cu Aethina tumida (gândacul mic de stup)
                              
                           
                                 —
                              
                              
                                 Loca americană
                              
                           
                                 —
                              
                              
                                 Infestarea cu Tropilaelaps spp.
                              
                           
                                 —
                              
                              
                                 Infecția cu Batrachochytrium salamandrivorans
                                 
                              
                           
                                 —
                              
                              
                                 Necroza hematopoietică epizootică
                              
                           
                                 —
                              
                              
                                 Septicemia hemoragică virală
                              
                           
                                 —
                              
                              
                                 Necroza hematopoietică infecțioasă
                              
                           
                                 —
                              
                              
                                 Infecția cu virusul AIS (anemia infecțioasă a somonului) cu deleție în HPR (regiunea înalt polimorfică)
                              
                           
                                 —
                              
                              
                                 Herpesul crapului koi
                              
                           
                                 —
                              
                              
                                 Infecția cu Mikrocytos mackini
                                 
                              
                           
                                 —
                              
                              
                                 Infecția cu Perkinsus marinus
                                 
                              
                           
                                 —
                              
                              
                                 Infecția cu Bonamia ostreae
                                 
                              
                           
                                 —
                              
                              
                                 Infecția cu Bonamia exitiosa
                                 
                              
                           
                                 —
                              
                              
                                 Infecția cu Marteilia refringens
                                 
                              
                           
                                 —
                              
                              
                                 Infecția cu virusul sindromului Taura
                              
                           
                                 —
                              
                              
                                 Infecția cu virusul bolii «cap galben»
                              
                           
                                 —
                              
                              
                                 Infecția cu virusul bolii petelor albe
                              
                           
               ”